༈ཉུ༽སྤྲུལ་སྐུ་མཆོག་ལྡན་མགོན་པོའི་སྲས་ལ་གདམས་པ། ༈ཨོཾ་ཨཱཿཧཱུྂ་མ་ཧཱ་གུ་རུ་སརྦ་སིདྡྷི་ཧཱུྂ། བྱིན་རླབས་རྩ་བ་དྲིན་ཆེན་བླ་མ་དང་། ། མཆོག་ཐུན་དངོས་གྲུབ་གཉིས་སྩོལ་ཡི་དམ་ལྷ། ། འཕྲིན་ལས་ཀུན་སྒྲུབ་ཌཱ་ཀི་བཀའ་སྲུང་ཚོགས། ། རྒྱལ་བའི་སྲས་ཀྱི་བཞེད་དོན་དངོས་གྲུབ་སྩོལ། ། དམ་པ་ཁྱེད་ཉིད་ཐུགས་དབྱིངས་དག་པའི་ཁར། ། བདག་ལྟའི་ལུགས་གཉིས་ཚུགས་བོར་སྐར་ཕྲན་ཀྱང་། ། མུན་འཇོམས་ཉི་ཟླའི་གཟི་ལྟར་ཤར་གྱུར་པ། ། དངོས་ཀྱི་མཐུ་མིན་ཉིད་ཀྱི་རྩལ་ཁོ་ན། ། འོན་ཀྱང་དེ་ལྟའི་སྣང་ཚུལ་གཟིགས་པ་ཡང་། ། རྩ་བ་གསུམ་གྱི་ཐུགས་རྗེའི་བྱིན་རླབས་དང་། ། འགྲོ་བའི་བླ་མ་གང་གིས་གདུང་རིགས་མཐུས། ། ཉིད་རང་སྐྱེ་ནས་སྐྱེ་བའི་སྦྱངས་སྟོབས་ཀྱྀས། ། རྟེན་འབྲེལ་རྣམ་པར་དག་པའི་སྟོབས་ཁོ་ན། ། དེ་བཞིན་འཁོར་དང་མྱ་ངན་འདས་པའི་ཆོས། ། ཡེ་ཤེས་རོལ་པ་ཆེན་པོའི་དཀྱིལ་འཁོར་ལ། ། བཟང་ངན་སྤང་བླང་གདོད་ནས་མ་གྲུབ་བཞིན། ། དག་པ་རབ་འབྱམས་བདེ་ཆེན་ཆོས་དབྱིངས་སུ། ། ཨེ་ཝཾ་ཟུང་འཇུག་བདེ་ཆེན་མཆོག་གྱུར་ཅིག། ཞེས་པ་འདི་ནི་ཆོས་རྗེ་རྒྱལ་བའི་སྲས་པོ་ལ་གདམས་པའོ།